

* 1. Ajánlat tárgya: **Pályázat**

**Számlázási informatikai rendszerre vonatkozó tanúsítás elvégzése**

* 1. Ajánlat tétel nyelve: **Magyar**

1. Ajánlatkérő megnevezése:

**Debreceni Vízmű Zrt.**

4025 Debrecen, Hatvan u. 12-14.

Telefon: 06 (52) 513-549

Fax: 06 (52) 513-599

[**Debreceni Vagyonkezelő Zrt. tagvállalat**](http://www.dvrt.hu/)**a**

1. A választott eljárás típusa: meghívásos, egyfordulós eljárás.

A kiíró vizsgálni kívánja a pályázók alkalmasságát az eljárás lebonyolítása tekintetében.

1. A szerződés megnevezése: vállalkozási szerződés.
2. Kötendő szerződés érvényessége: a szerződés aláírásától a kiadandó tanúsítvány érvényességi idejéig.
3. Konzultáció helye, időpontja:

Konzultációt nem tartunk, kiegészítő információ telefonon kérhető Ásztai Attiláné értékesítési vezetőtől a 06 (52) 513-549 telefonszámon.

1. Ajánlat beadásának határideje és helye:

**Debreceni Vízmű Zrt.**

**4025 Debrecen, Hatvan u. 12-14.**

**402 szoba – Értékesítés**

**Időpont: 2020. június 24. 9.00 óra**

Az ajánlatokat 2 példányban (1 eredeti példányt papír alapon, 1 másolati példányt tartós adathordozón, CD-n vagy DVD-n) zárt borítékban kérjük beadni.

Az ajánlatot tartalmazó borítékra kérjük ráírni:

**„Számlázási informatikai rendszerre vonatkozó tanúsítás elvégzése”**

**„Nem bontható fel a hivatalos bontási eljárás kezdetéig!”**

1. A nyilvános borítékbontás helye és időpontja:

Debreceni Vízmű Zrt. – 4025 Debrecen, Hatvan u. 12-14.

II. emelet 202. tárgyaló

Időpont: 2020. június 24. 10.00 óra

1. Ajánlati kötöttség: az ajánlat beadásától számított 60 nap.
2. Az ajánlatok elbírálása:

Értékelés módja: A megfelelés és az ajánlati ár alapján.

Ajánlattevő alkalmassága esetén a kiíró a számára legelőnyösebb, érvényes ajánlatot tevő pályázóval köt szerződést.

Amennyiben nem érkezik megfelelő ajánlat – az ajánlatkérő rendelkezésre álló pénzeszközeire tekintettel – úgy a legelőnyösebb, érvényes ajánlatot tevő pályázóval tárgyalásos eljárást kezdeményez a kiíró.

A tárgyalásos eljárás tervezett menete:

A kiíró a számára legkedvezőbb, érvényes ajánlatot tevővel az elbírálási időszak alatt (60 napon belül) tárgyalást kezdeményez. A tárgyalás során az ajánlattevő a kiíró számára csak kedvezőbb ajánlatot tehet az ellenszolgáltatás vagy a szerződés feltételei tekintetében.

Az ajánlatkérő fenntartja magának azt a jogot, hogy indoklás nélkül eredménytelennek nyilvánítsa az eljárást.

1. Eredményhirdetés: Az ajánlat beadásától számított 60 napon belül írásban.
2. A pályázó, tanúsító szervezetnek rendelkeznie kell:

* Informatikai biztonsági funkciókat megvalósító szoftvertermékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozó akkreditált státuszt igazoló okirattal,
* Informatikai biztonsági funkciókat megvalósító szoftver termékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozóan - a tanúsítvány kiállítását megelőző 5 évben - legalább 3 évig fennállt akkreditált státusszal,
* Informatikai biztonsági funkciókat megvalósító szoftvertermékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozó akkreditáció alapján végzett legalább 3 referenciával, és
* legalább két olyan felsőfokú szakemberrel, akinek szakirányú képzettsége és két év igazolt tanúsítási gyakorlata van.
* A tanúsítandó szervezetek bizalmas információinak és a nagy tömegű személyes adatok védelme érdekében a tanúsító szervezetnek biztonsági szabályzattal, tanúsított informatikabiztonsági irányítási rendszerrel kell rendelkeznie. A tanúsító szervezetnek rendelkeznie kell a minősített adat védelméről szóló 2009. évi CLV. törvény 16. §-a alapján kiállított telephely-biztonsági tanúsítvánnyal.
* Igazolás, mely szerint nincs adótartozása *(*a NAV 30 napnál nem régebbi igazolása, vagy a köztartozás-mentes adatbázisból történő lekérdezés kinyomtatott változatának csatolása).

1. Tanúsítandó termék: Zafír Integrált Értékesítési Rendszer
2. Termék általános leírása: Komplett értékesítési, számlázási, folyószámla kezelési, valamint hátralékkezelési folyamatokat lefedő, támogató alkalmazás, mely magában foglal ügyfélszolgálati komponenseket is. A rendszer mind mérőóra alapú és időszakonként változó számlázási adatok, mind rendszeres havidíjak elszámolását képes hatékonyan elvégezni.

Számlázott felhasználási helyek száma: 144 386

Havonta előállított számlák darabszáma átlagosan: 74 329

1. Érvénytelenséget, kizárást eredményező okok:

* A pályázó nem jogosult az eljárásban részt venni.
* Nem rendelkezik a jogszabályban előírt jogosultsággal.
* Határidőn túl nyújtott be pályázati anyagot.
* Nem zárt borítékban beadott ajánlat.
* Nem elégíti ki az ajánlat a felhívási dokumentációban megfogalmazottakat.

1. Eredménytelen az eljárás, ha:

* Kizárólag érvénytelen pályázatok érkeznek,
* Egyik ajánlattevő sem tett a kiíró számára megfelelő ajánlatot.

1. A beadott pályázathoz az alábbi dokumentumok csatolandók:

* Ajánlati nyilatkozat (1.sz. melléklet)
* Nyilatkozat a pályázati felhívásban meghatározott feladatok elvégzéséről (2. sz. melléklet)
* Nyilatkozat az ajánlat kötöttségéről (3. sz. melléklet)
* A pályázó cégjegyzésre jogosult vezetője által aláírt szerződéstervezet
* Átláthatósági nyilatkozat
* NAV igazolás

Fenti dokumentumokat (utóbbi három kivételével) a kiíró az ajánlattevők rendelkezésére bocsátja.

Debrecen, 2020. május 28.

Ányos József

vezérigazgató